AIŠKINAMASIS RAŠTAS

Dėl savivaldybės materialiojo turto perdavimo biudžetinėms įstaigoms patikėjimo teise

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) vadovaudamasi Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“ nupirko 9 komplektus temperatūros skaitytuvų „Multisensor Smartscan for body“ kovai su pandemija COVID – 19. Turtas įsigytas iš savivaldybės biudžeto lėšų. Administracijos direktoriaus 2020 m. gruodžio 3 d. įsakymu Nr. B6-1245 „Dėl Molėtų rajono savivaldybės turto pripažinimo nereikalingu“ 8 komplektai temperatūros skaitytuvų „Multisensor Smartscan for body“ pripažinti nereikalingais Administracijos funkcijoms vykdyti ir siūlo perduoti biudžetinėms įstaigoms.

Parengto sprendimo projekto tikslas – perduoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą biudžetinėms įstaigoms patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos Vyriausybės nutarimas Nr. 1226 „Dėl karantino Lietuvos Respublikos teritorijoje paskelbimo“;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Savivaldybei nuosavybės teise priklausantis turtas perduotas biudžetinėms įstaigoms padės suvaldyti pandemiją. Šiuo teisės aktu bus reglamentuoti turto valdymas ir apskaita. Neigiamų pasekmių nenumatoma.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą, bus parengti turto perdavimo ir priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.